stanford-oval/wikipedia huggingface dataset:
חופית כהת-חזה

| חופית כהת-חזה |
| --- | --- |
 חופית כהת-חזה
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: חופמאים
תת־סדרה:: תרופודה
משפחה:: חרטומניים
סוג:: חופית
מין:: חופית כהת-חזה
שם מדעי
 Calidris melanotos ‏וייו, 1819
תחום תפוצה


חופית כהת-חזה (שם מדעי: Calidris melanotos) הוא מין של עוף מהסוג חופית. נפוצה בעיקר בחופי ים ובבורות ביוב.
החופית כהת-החזה ניזונה מתולעים, פרוקי-רגליים, רכיכות, סרטנים וחרקים. רוב החופיות כהות-החזה חיות באמריקה בעיקר, וכן גם באסיה. נפוצות בחופי האוקיינוס האטלנטי, ניתן למוצאן בחורף, ובסתיו.
הערות שוליים

↑  חופית כהת-חזה באתר הרשימה האדומה של IUCN
↑  חופית כהת-חזה באתר צפר
ערך זה הוא קצרמרבנושא עופות. אתם מוזמנים לתרום לוויקיפדיה ו.
טאקויה מורייאמה

טאקויה מורייאמה (ביפנית: 村山拓哉; נולד ב-8 באוגוסט 1989) הוא כדורגלן יפני המשחק בעמדת הקשר האחורי.
קריירה

מורייאמה החל לשחק כדורגל במועדוני הנוער של קיוטו סאנגה ובשנים 2007 עד 2012 שיחק בקבוצת הכדורגל של אוניברסיטת האנן ליד אוסקה שביפן. בשנת 2012 עבר לפולין ולאחר ששיחק חצי עונה בגווארדיה קוסזאלין, הוא חתם בפוגון שצ'צ'ין מליגת העל הפולנית שם שיחק ארבע עונות. בשנת 2016 עבר לשחק בקבוצה התאילנדית רצ'אבורי מיטר פול, עמה זכה בגביע התאילנדי. בקיץ 2018 הוא חזר לשחק באירופה וחתם בפ.ק. זמון מליגת העל הסרבית.
בינואר 2019 מורייאמה חתם בהפועל פתח תקווה מהליגה הלאומית והפך לכדורגלן היפני הראשון ששיחק בישראל. ב-8 בפברואר ערך את הופעת הבכורה שלו במועדון בתיקו 0-0 נגד בית"ר תל אביב רמלה. ב-17 במאי, במחזור האחרון של עונת 2018/19, כבש את שער הבכורה שלו בניצחון החוץ 5-2 על הפועל אכסאל.
ב-2 בפברואר 2020 חתם מורייאמה עד לסיום העונה בהפועל עכו מהליגה הלאומית.
תארים

הגביע התאילנדי (1): 2016
הערות שוליים

↑  מאור רחמני, ‏רכש להפועל פתח תקווה: טאקויה מורייאמה היפני, באתר ONE‏, 29 בינואר 2019
↑  אבוחצירה: יש הצעות מליגת העל, לא מתעסק בזה, באתר ONE‏, 2 בפברואר 2020
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "טאקויה מורייאמה".
חופית טמינק

| חופית טמינק |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: חופמאים
תת־סדרה:: תרופודה
משפחה:: חרטומניים
סוג:: חופית
מין:: חופית טמינק
שם מדעי
 Calidris temminckii ‏לייסלר, 1812
תחום תפוצה


חופית טֶמִּינְק (שם מדעי: Calidris temminckii) הוא מין של עוף מהסוג חופית ממשפחת החרטומניים.
חופית טמינק ניזונה מחרקים, תולעים, וסרטנים קטנים. גודל החופית נע ביו 17-15 ס"מ. והיא נפוצה בעיקר בבריכות מים ובמשטחים בוציים. החופית נפוצה באירופה, אסיה ואפריקה.
גלריה

Museum specimen
הערות שוליים

↑  חופית טמינק באתר הרשימה האדומה של IUCN
ערך זה הוא קצרמרבנושא עופות. אתם מוזמנים לתרום לוויקיפדיה ו.
טקס פרסי אופיר לשנת 2015

| --- | --- |

 תאריך:  21 בספטמבר 2015
 מיקום:  המשכן לאמנויות הבמה,  אשדוד, ישראל ישראל
 רייטינג:  7%
 המועמדים והזוכים הבולטים
 סרט עלילתי:  באבא ג'ון
 הבמאי הטוב ביותר:  ארז תדמור -  "ארץ פצועה"
 מספר המועמדויות הרב:  המילים הטובות – 12
 →2014 2016← פרס אופיר
טקס פרסי האקדמיה לקולנוע ה-26 על שם השחקן ואיש הקולנוע הישראלי שייקה אופיר, המכונה גם "האוסקר הישראלי", התקיים ב-21 בספטמבר 2015 באשדוד. הפרסים מוענקים מטעם האקדמיה הישראלית לקולנוע וטלוויזיה. הזוכה בפרס אופיר בקטגוריה הסרט הטוב ביותר יישלח כנציג ישראל בתחרות על פרס אוסקר לסרט הזר הטוב ביותר.
את רשימת המועמדים הוביל הסרט "המילים הטובות" עם 12 מועמדויות (שלא זכה לבסוף באף קטגוריה), אחריו הסרט "ארץ פצועה" עם 11 מועמדויות.
פרס על מפעל חיים הוענק לאלון גרבוז, המנהל היוצא של סינמטק תל אביב.
זכיות מרובות

להלן הסרטים אשר זכו בשני פרסים או יותר:
| שם הסרט | מספר הפרסים |
| --- | --- |
באבא ג'ון: 5
ארץ פצועה: 3
היורד למעלה: 3
חתונה מנייר: 2
הערות שוליים

↑  אלכסנדר כץ, יום כיפורים גם לפריים של 'קשת': כ-14% ל'נראה אותך' ו'עומרי גורדון' בערב שני, באתר אייס, 24 בספטמבר 2015
| פרס אופיר |
| --- | --- | --- |
| פרסי קולנוע | הסרט העלילתי הטוב ביותר • הסרט העלילתי הטוב ביותר מסלול פרינג' • הבימוי הטוב ביותר • התסריט הטוב ביותר • השחקן הראשי הטוב ביותר • השחקנית הראשית הטובה ביותר • שחקן המשנה הטוב ביותר • שחקנית המשנה הטובה ביותר • הצילום הטוב ביותר • העריכה הטובה ביותר • הליהוק הטוב ביותר • העיצוב האמנותי הטוב ביותר • עיצוב התלבושות הטוב ביותר • האיפור הטוב ביותר • המוזיקה המקורית הטובה ביותר • הפסקול הטוב ביותר • הסרט התיעודי הטוב ביותר • הסרט התיעודי הקצר הטוב ביותר • הסרט העלילתי הקצר הטוב ביותר • פרס על מפעל חיים • פרס על הישגים מקצועיים בקולנוע • פרס על מצוינות |  |
| טקסים | 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 • 2024 |  |
| זוכים בעלי ערך | במאים • עורכים • מלהקים • מוזיקאים • מפעל חיים • סרטים • עיצוב אמנותי • עיצוב פסקול • עיצוב תלבושות • צלמי קולנוע • שחקנים בתפקיד ראשי • שחקנים בתפקיד משני • תסריטאים • הישגים מקצועיים |  |
טאקוונדו במשחקים האולימפיים

גמר אולימפיאדת לונדון במשקל נוצה: הספרדי ז'ואל גונסאלס (מימין) והדרום קוריאני לי דה-הון
זוכי המדליות בקטגוריית משקל זבוב באולימפיאדת לונדון (2012). מימין: זוכי מדליות הארד, הרוסי אלכסיי דניסנקו והקולומביאני אוסקר מוניוס, זוכה מדליית הזהב, הספרדי ז'ואל גונסאלס וזוכה מדליית הכסף, הדרום קוריאני לי דה-הון
לוחם הטאקוונדו הארגנטינאי סבסטיאן קריסמניץ', זוכה מדליית הזהב במשקל בינוני באולימפיאדת לונדון
לוחם הטאקוונדו הירדני אחמד אבו גוש, עם מדליית הזהב בה זכה באולימפיאדת ריו דה ז'ניירו
טאקוונדו הוא ענף במשחקים האולימפיים מאז אולימפיאדת סידני (2000). עוד קודם לכן, נערכו תחרויות ראווה באולימפיאדת סיאול (1988) ובאולימפיאדת ברצלונה (1992).
שיטת הטורניר

הלוחמים מתחרים בארבע קטגוריות משקל:
| קטגוריה | גברים | נשים |
| --- | --- | --- |
| זבוב | עד 58 ק"ג | עד 49 ק"ג |
| קל | עד 68 ק"ג | עד 57 ק"ג |
| בינוני | עד 80 ק"ג | עד 67 ק"ג |
| כבד | 80 ק"ג ומעלה | 67 ק"ג ומעלה |
עד אולימפיאדת לונדון (2012) הורשתה כל מדינה לשלוח לכל היותר שני גברים ושתי נשים. החל מאולימפיאדת ריו דה ז'ניירו (2016), תוכל כל מדינה לשלוח נציג או נציגה לכל אחת מקטגוריות המשקל.
הטורניר נערך בשיטת נוקאאוט בת ארבעה שלבים. המנצח בשלב הגמר זוכה במדליית זהב, והמפסיד במדליית כסף. לוחמים שהפסידו לאורך הדרך לשני הלוחמים שהגיעו לשלב הגמר, מקבלים הזדמנות לזכות במדליית ארד בטורניר ניחומים, שנערך אף הוא בשיטת נוקאאוט. מאז אולימפיאדת בייג'ינג (2008) מחולקות שתי מדליות ארד: המפסידים לזוכה במדליית הזהב מתחרים זה נגד זה ולאחר מכן בקרב הסופי נגד מי שהפסיד בחצי הגמר לזוכה במדליית הכסף, ולהפך.
מדליות

לוחמי טאקוונדו מ-42 מדינות שונות זכו במדליות בארבעת הטורנירים האולימפיים שנערכו עד כה. בראש טבלת המדליות ניצבת קוריאה הדרומית, מולדת הטאקוונדו.
מעודכן לאחר אולימפיאדת טוקיו 2020
|  |  | זהב | כסף | ארד | סך הכל |
| --- | --- | --- | --- | --- | --- |
| 1. | קוריאה הדרומית קוריאה הדרומית | 12 | 3 | 7 | 22 |
| 2. | הרפובליקה העממית של סין  סין | 7 | 1 | 3 | 11 |
| 3. | ארצות הברית ארצות הברית | 3 | 2 | 5 | 10 |
| 4. | בריטניה בריטניה | 2 | 3 | 4 | 9 |
| 5. | מקסיקו מקסיקו | 2 | 2 | 3 | 7 |
| 6. |  טאיוואן | 2 | 1 | 6 | 9 |
| 7. | איראן איראן | 2 | 1 | 3 | 6 |
| 8. | איטליה איטליה | 2 | 1 | 1 | 4 |
| 8. | סרביה סרביה | 2 | 1 | 1 | 4 |
| 8. | הוועד האולימפי ברוסיה הוועד האולימפי ברוסיה | 2 | 1 | 1 | 4 |
| 11. | ספרד ספרד | 1 | 5 | 1 | 7 |
| 12. | טורקיה טורקיה | 1 | 3 | 5 | 9 |
| 13. | יוון יוון | 1 | 3 | 0 | 4 |
| 14. | קובה קובה | 1 | 2 | 3 | 6 |
| 14. | תאילנד תאילנד | 1 | 2 | 3 | 6 |
| 16. | אוסטרליה אוסטרליה | 1 | 1 | 0 | 2 |
| 16. | ירדן ירדן | 1 | 1 | 0 | 2 |
| 18. | קרואטיה קרואטיה | 1 | 0 | 4 | 5 |
| 19. | חוף השנהב חוף השנהב | 1 | 0 | 2 | 3 |
| 19. | אזרבייג'ן אזרבייג'ן | 1 | 0 | 2 | 3 |
| 21. | אוזבקיסטן אוזבקיסטן | 1 | 0 | 0 | 1 |
| 21. | ארגנטינה ארגנטינה | 1 | 0 | 0 | 1 |
| 23. | צרפת צרפת | 0 | 3 | 5 | 8 |
| 24. | רוסיה רוסיה | 0 | 2 | 2 | 4 |
| 25. | נורווגיה נורווגיה | 0 | 2 | 0 | 2 |
| 26. | גרמניה גרמניה | 0 | 1 | 1 | 2 |
| 26. | קנדה קנדה | 0 | 1 | 1 | 2 |
| 26. | הרפובליקה הדומיניקנית הרפובליקה הדומיניקנית | 0 | 1 | 1 | 2 |
| 26. | תוניסיה תוניסיה | 0 | 1 | 1 | 2 |
| 30. | גבון גבון | 0 | 1 | 0 | 1 |
| 30. | וייטנאם וייטנאם | 0 | 1 | 0 | 1 |
| 30. | ניז'ר ניז'ר | 0 | 1 | 0 | 1 |
| 30. | מקדוניה הצפונית מקדוניה הצפונית | 0 | 1 | 0 | 1 |
| 34. | מצרים מצרים | 0 | 0 | 4 | 4 |
| 35. | אפגניסטן אפגניסטן | 0 | 0 | 2 | 2 |
| 35. | ברזיל ברזיל | 0 | 0 | 2 | 2 |
| 35. | ונצואלה ונצואלה | 0 | 0 | 2 | 2 |
| 38. | יפן יפן | 0 | 0 | 1 | 1 |
| 38. | ניגריה ניגריה | 0 | 0 | 1 | 1 |
| 38. | קולומביה קולומביה | 0 | 0 | 1 | 1 |
| 38. | קזחסטן קזחסטן | 0 | 0 | 1 | 1 |
| 38. | ישראל ישראל | 0 | 0 | 1 | 1 |
לוחמי טאקוונדו ישראלים במשחקים האולימפיים

ארבעה לוחמי טאקוונדו ישראלים השתתפו עד כה במשחקים האולימפיים, כאשר אחת זכתה במדליית ארד ושלושה הודחו בסיבוב הראשון. מאיה ערוסי התחרתה בקטגוריית משקל זבוב באולימפיאדת אתונה (2004), בת אל גטרר התחרתה בקטגוריית משקל קל באולימפיאדת בייג'ינג (2008) ורון אטיאס התחרה בקטגוריית משקל זבוב באולימפיאדת ריו דה ז'ניירו (2016). הלוחמת הרביעית הייתה אבישג סמברג, שזכתה במדליית ארד בקטגוריית משקל עד 49 ק"ג אולימפיאדת טוקיו (2020), בכך הפכה לישראלית הראשונה שזכתה במדליה אולימפית בטאקוונדו ולישראלית הראשונה שניצחה יריב בטאקוונדו באולימפיאדה.
טכיקרדיה חדרית

| --- | --- |

רישום אק"ג אשר מצביע על קיומה של טכיקרדיה חדרית חד-צורנית
 תחום:  קרדיולוגיה 
 טיפול:  אמיודארון  epinephrine / lidocaine  מטופרולול 
 קישורים ומאגרי מידע
 eMedicine:  159075 
 MeSH:  D017180
 סיווגים
 ICD-10:  I47.2 
 ICD-11:  BC71.0 
 
טכיקרדיה חדרית (Ventricular tachycardia, או בראשי תיבות VT; לפי מונחי האקדמיה ללשון העברית: אוּץ־לב חדרי) היא טכיקרדיה שמקורה באחד מחדרי הלב, ולא בקשר הגתי-עלייתי אשר באופן נורמלי אחראי על העברת האות החשמלי. באופן כללי, טכיקרדיה מוגדרת כקצב לב העולה על 100 פעימות בדקה. באופן מסורתי, סווגו הפרעות הטכיקרדיה כצרות מכלול QRS (בהן משך ה-QRS הוא פחות מ-0.12 שניות) המאפיינות טכיקרדיה על-חדרית, או כרחבות מכלול, אשר יכולות לנבוע ממקור חדרי (אך גם ממקור על-חדרי). טכיקרדיה חדרית היא מצב רפואי אשר עלול לסכן חיים, היות שהוא יכול להוביל לפרפור חדרים ולמוות לבבי פתאומי.
סיווג

סוגי הטכיקרדיות החדריות נחלקות לפי המורפולוגיה כפי שהיא נראית באק"ג:
טכיקרדיה חדרית חד-צורנית – מצב בו כל הפעימות (beat) דומות אחת לשנייה מבחינת המראה באק"ג.
טכיקרדיה חדרית רב-צורנית – מצב בו יש שונות בצורת הפעימות. טורסד דה פואנט היא דוגמה להפרעה כאמור המתאפיינת בהופעה רב-צורנית באק"ג. כיום נהוג לייחס הפרעה זו בהקשר של מרווח QT ארוך – זוהי טכיקרדיה חדרית המתאפיינת במכלולים רחבים של QRS עם משרעת משתנה, אשר יוצרת בתרשים האק"ג מראה של פיתולים סביב הקו האיזואלקטרי (ומכאן השם בצרפתית – Torsades de pointes).
דרך נוספת לאפיין את סוגי הטכיקרדיות החדריות היא על פי משך האפיזודות:
טכיקרדיה חדרית חולפת (nonsustained) – מצב שבו הקצב המהיר נמשך פחות מ-30 שניות.
טכיקרדיה חדרית מתמשכת (sustained) – מצב שבו הקצב המהיר נמשך מעל 30 שניות.
קיימות דרכים נוספות לסיווג טכיקרדיות ממקור חדרי.
פתופיזיולוגיה

בטכיקרדיה חד-צורנית, כל הפעימות נראות אותו הדבר, מאחר שהאות החשמלי מגיע ממוקד מסוים בחדר, כפעימה חדרית מוקדמת ומבודדת. הסיבה העיקרית לטכיקרדיה חד-צורנית היא היווצרות של צלקת בשריר הלב כתוצאה מאוטם שריר הלב. צלקת זו אינה מסוגלת להעביר פעילות חשמלית, ונוצר מעגל חשמלי הסובב סביב הצלקת במנגנון של Reentry ומוביל לטכיקרדיה.
בטכיקרדיה רב-צורנית, לעומת זאת, הסיבה העיקרית להתרחשות הטכיקרדיה היא הפרעה בתהליך הרה-פולריזציה של שריר הלב. ניתן לראות בחלק מהמקרים הללו התארכות של מרווח QT כתוצאה מכך, אשר יכול להיות מולד או נרכש.
אבחון

האבחנה של טכיקרדיה חדרית מבוססת על המקצב כפי שנצפה באק"ג. לעיתים קשה להבדיל בין טכיקרדיה חדרית לבין טכיקרדיה על-חדרית (בעיקר טכיקרדיה על-חדרית שמקורה בהולכה לקויה). ככלל, כאשר לחולה היה בעבר אוטם בשריר הלב, תעוקת לב או אי-ספיקת לב, נהוג להניח כי מקור הטכיקרדיה הוא חדרי. גם כאשר יש ספק לגבי מקור הטכיקרדיה, מקובל להניח, עד אשר יוכח אחרת, כי מדובר בטכיקרדיה חדרית. זאת, מאחר שאבחנה שגויה עלולה להביא להחמרת הפרוגנוזה, כתוצאה מטיפול שגוי בחולה.
טיפול

הטיפול מותאם לכל חולה באופן ספציפי, ומתייחס לשאלות שונות, כגון השפעת אירועי הטכיקרדיה ותכיפותם. באופן כללי קיימות מספר שיטות טיפוליות עיקריות למניעה ראשונית ושניונית של טכיקרדיה חדרית:
טיפול בנוגדי הפרעות מקצב – תרופות נוגדות הפרעות מקצב כגון אמיודארון או פרוקאינמיד ממלאות תפקיד בהפסקת טכיקרדיה חדרית. לצורך טיפול ארוך טווח, מקובל להשתמש גם בחוסמי בתא. כיום, לידוקאין מחליף את אמיודרון כתרופת הבחירה הניתנת כטיפול בטכיקרדיה חדרית;
צריבה של המוקד הבעייתי;
השתלה של דפיברילטור (או במקרים חמורים, שימוש בדפיברילטור חיצוני) – דפיברילטורים ממלאים תפקיד חשוב במניעה ראשונית ושניונית של מוות פתאומי. הם מסוגלים להפיק תגובה משתנה בהתאם למאפייניה של הפרעת המקצב.
באופן כללי יש לציין כי השתלת דפיברילטור יעילה יותר מאשר טיפול תרופתי בכל הקשור למניעת מוות פתאומי, אולם יש לשקול את התועלת הרבה שבהשתלת דפיברילטור אל מול ההיבטים המעשיים הרפואיים והכלכליים, במיוחד במניעה ראשונית – השתלת דפיברילטורים במטופלים שאינם צפויים להפיק מכך תועלת רבה, למשל מטופלים החולים בנוסף במחלות סופניות עם תוחלת חיים קצרה, עלולה לחשוף אותם לסיכון העולה על התועלת הצפויה. בנוסף על כך, עקב מחירם הגבוה של הדפיברילטורים יש להביא בחשבון סוגיות עלות תועלת במסגרת ההחלטה האם להשתיל אותם. השתלת דפיברילטור מאופיינת גם בסיבוכים שעלולים לקרות, כגון זיהום, דימום וטמפונדה של קרום הלב.
הערות שוליים

↑  אוּץ־לֵב חַדְרִי במילון רפואת הלב [רפואה] (תשע"ג), באתר האקדמיה ללשון העברית
| --- | --- |
בקרת זהויות :  NLI: 987007536369205171  BnF: cb11944306j (data)  GND: 4323441-0  LCCN: sh85142755  NKC: ph170672 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
טאקומה נישימורה (גנרל)

ערך זה עוסק בגנרל יפני. אם התכוונתם לשחקן כדורגל בשם זה, ראו .
| --- | --- |

 לידה:  1 בספטמבר 1889 פוקואוקה, האימפריה היפנית 
 הוצאה להורג:  11 ביוני 1951 (בגיל 61) Manus Island, פפואה גינאה החדשה 
 מדינה:  האימפריה היפנית, יפן 
 השתייכות:  הצבא היפני הקיסרי 
 דרגה:  גנרל 
 פעולות ומבצעים
 מלחמת העולם השנייה 
 
טאקומה נישימורה (ביפנית: 西村 琢磨; נולד ב-12 בספטמבר 1889 – 11 ביוני 1951) היה גנרל בצבא היפני הקיסרי במלחמת העולם השנייה. לאחר כניעת יפן, הוא נשפט על ידי בריטניה ומאוחר יותר באוסטרליה על פשעי מלחמה. הוא הוצא הורג באוסטרליה. היה יליד פאקאוקה.
תחילת הקריירה הצבאית

נישימורה היה בוגר כיתה 22 באקדמיה של הצבא היפני הקיסרי משנת 1910. לאחר מכן למד בבית הספר הצבאי להנדסה. הוא סיים את לימודיו בשנת 1920. הוא שירת את רוב הקריירה שלו בפיקוד על יחידות שונות במטה הכללי של הצבא היפני הקיסרי.
נישימורה שימש כשופט במשפט הצבאי נגד קציני צבא שהואשמו כאחראים על ההתנקשות בחייו של ראש הממשלה אינוקיי איהרה ב-1932. הנאשמים קיבלו עונשים קלים. ייתכן שזו הייתה הסיבה ככל הנראה שמאוחר יותר הוא תוגמל עם מינויו לתפקיד היוקרתי של פיקוד על המשמר הקיסרי.[דרוש מקור]
בשנים 1936–1938, הוא פיקד על גדוד חיל הרגלים התשיעי ובשנים 1938–1939 פיקד על חטיבת הארטילריה הראשונה. הוא מונה לראש המטה של ארמיית ההגנה המזרחית בשנים 1939-1940. הוענקה לו דרגת מייג'ור גנרל בשנת 1940 והיה למפקד צבא המשלוח להודו-סין במהלך הפלישה להודו-סין הצרפתית באותה שנה. הוא הועלה לדרגת אלוף בשנת 1941.
מלחמת העולם השנייה

במהלך 1941, מונה לפקד על היחידה העצמאית המעורבת ה-21 ולאחר מכן עמד בראש חטיבת המשמר הקיסרי במהלך קרב מלאיה. במהלך הקרב על מויאר, חיילי המשמר הקיסרי בפיקודו הרגו 155 אוסטרלים והודים שהיו שבויי מלחמה, באירוע המכונה "טבח פאריט סולונג".
בעקבות כניעה כוחות בעלות הברית בסינגפור, נישימורה היה אחראי על ניהול החצי המזרחי של האי סינגפור, במהלך התקופה שבה התרחש טבח סוק צ'ינג במקום. נישימורה עצמו היה לעיתים קרובות מתעמת עם מפקד הארמייה ה-25, גנרל טומויוקי יאמאשיטה. כתוצאה מכך, החטיבה שלו לא קיבלה את אות הניצחון והוא זומן על ידי הקיסר חזרה ליפן ונאלץ לפרוש באפריל 1942.
מיוני 1943 עד פברואר 1944, כיהן כמושל מדינות שאן בצפון בורמה. מפברואר 1944, מילא את תפקיד המושל הצבאי מטעם יפן של סומטרה, הוא החזיק בעמדה זו עד סוף המלחמה.
אשמתו בפשעי מלחמה

לאחר תום המלחמה, נישימורה נשפט על ידי בית דין צבאי בריטי בסינגפור על האירועים הקשורים לטבח סוק צ'ינג. הוא נמצא אשם בפשעי מלחמה ונגזר עליו מאסר עולם, אותו הרצה במשך ארבע שנים בסינגפור לפני שהוא נשלח לטוקיו כדי להשלים את גזר הדין.
בדרכו למולדת, יפן, נישימורה הורד בכוח מהאונייה בהונג קונג על ידי המשטרה הצבאית האוסטרלית והובא בפני בית דין צבאי אוסטרלי באי מאנוס, שם הוא הואשם על חלקו באירועי טבח פאריט סולונג. הוצגו ראיות לפיהן היה ברור שנישימורה הורה על ביצוע הירי בפאריט סולונג והשמדת הגופות. הוא נמצא אשם והוצא להורג בתלייה ב-11 ביוני 1951.
ב-1996, עיתונאי אוסטרלי בשם איאן וורד טען כי התובע של הצבא האוסטרלי, קפטן ג'יימס גודווין — לשעבר מלח של הצי המלכותי של ניו זילנד טייס שהיה חולה בעת שבייתו בסומטרה — היה נתון למניפולציות והוכרח להציג ראיות כדי להפליל את נישימורה. לדברי וורד, הוא נתבקש לעשות זאת באמצעות זיוף ראיות על ידי לוביסט אמריקאי שרצה לזכות בפיצויים על שבויי המלחמה היפניים. וורד גם טען כי גודווין לא נקט בכל פעולה כשהגיעו לידיו עדויות לפיהן לויטננט פוג'יטה סייזאבורו דווקא היה האחראי על טבח פאריט סולונג. פוג'יטה לא הואשם וגורלו לא ידוע.
הערות שוליים

↑  Steen Ammenthorp, The Generals of World War II
↑  Kent Budge, The Pacific War Online Encyclopedia
↑  Ian Ward, Snaring the Other Tiger (Media Masters Publishers, Singapore, 1996)
| --- | --- |
בקרת זהויות :  NLI: 987007322034205171  ISNI: 0000 0000 3526 2319  LCCN: n97903035  NDL: 00992406  VIAF: 23904945   WorldCat (עם VIAF): 23904945
טופולוגיה אלגברית

לוח אופייני להרצאה בטופולוגיה אלגברית
במתמטיקה, הענף הקרוי טופולוגיה אלגברית עוסק בחקר תכונותיהם של מרחבים טופולוגיים באמצעות כלים אלגבריים.
מבנים אלגבריים כשמורות טופולוגיות

אחת המטרות העיקריות של הטופולוגיה היא למיין מרחבים לפי  טיפוס ההומיאומורפיזם או טיפוס ההומוטופיה שלהם. כרגיל, מאמצי מיון מתמקדים בניסיון לזהות  שמורות - מאפיינים המשותפים לכל המרחבים השייכים לאותה מחלקת שקילות.
משפחה עשירה של שמורות כאלה מתקבלת על ידי התאמה של מבנים אלגבריים, כגון חבורות או חוגים, למרחבים טופולוגיים, בדרכים שונות. בעזרת מציאת אינווריאנטים אלגבריים שונים למרחבים טופולוגיים, אפשר ללמוד על תכונות שלהם וכן להבדיל ביניהם. עם זאת, עד כה לא נמצאו אינווריאנטים אלגבריים מלאים - כלומר, כאלה שיאפיינו מרחבים טופולוגיים שונים באופן מלא.
דוגמה - החבורה היסודית

החבורה היסודית היא דוגמה בסיסית וחשובה להתאמה של מבנה אלגברי למרחב טופולוגי. בהינתן מרחב טופולוגי X ונקודת בסיס  x_{0}\in X, החבורה היסודית שלו מורכבת ממחלקות השקילות של מסילות ב-X המתחילות ומסתיימות ב-  x_{0}. מגדירים כפל של זוג מסילות על ידי "טיול בקצב כפול" לאורך המסילה האחת ואחר כך לאורך המסילה השנייה.
אינטואיטיבית, החבורה היסודית מאפשרת לתפוס "חורים" מסוג מסוים. למשל, החבורה היסודית של המישור 
 \mathbb {R} ^{2} היא טריוויאלית (החבורה המכילה רק איבר אחד), כי אין בו חורים. לעומת זאת, אם מנקבים במרחב חור מתקבלת חבורה שונה, איזומורפית ל-  \mathbb {Z} . אם מנקבים במרחב חור נוסף מתקבלת חבורה אחרת (החבורה החופשית בעלת שני יוצרים - יוצר לכל חור).
נשים לב שאם הנקב הוא נקודתי או בצורת דיסקה, החבורה היסודית זהה. כלומר, לזוג המרחבים  X=\mathbb {R} ^{2}-0 ו-  Y=\mathbb {R} ^{2}-D, כאשר 0 מייצג את הראשית ו- D מייצג את דיסקת היחידה, יש חבורות יסודיות איזומורפיות (שתיהן איזומורפיות ל-  \mathbb {Z} ). זה "בסדר" כי X ו- Y  הומיאומורפיים.
מתברר, שלמעגל  \,S^{1} יש אותה חבורה יסודית כמו ל- X ול- Y, אף על פי שהוא אינו הומיאומורפי אליהם. אבל גם זה "בסדר", כי המרחבים X, Y ו-  \,S^{1} שקולים הומוטופית. ואומנם ניתן להוכיח שהחבורה היסודית נקבעת רק לפי טיפוס ההומוטופיה של המרחב (כפי שקורה לרוב השמורות בטופולוגיה אלגברית).
אולם בכך לא מסתיים הסיפור. למשל, לכל הספירות,  \,S^{n}, עבור  n>1, יש חבורה יסודית טריוויאלית (כמו ל-  \mathbb {R} ^{2}), אף-על-פי שמרחבים אלו אינם שקולים הומוטופית זה לזה (ובפרט אינם הומיאומורפיים). אינטואיטיבית, החבורה היסודית אינה מסוגלת לתפוס חורים מממד גבוה.
מבנים אלגבריים נוספים

חבורות ההומוטופיה. בדומה לחבורה היסודית, ניתן להגדיר חבורות הומוטופיה מממדים גבוהים יותר, המורכבות ממחלקות הומוטופיה של העתקות רציפות מסוימות מהספירות השונות  \,S^{n} למרחב, עם פעולת כפל מתאימה. חבורות אלה תופסות מידע רב לגבי המרחב, אם כי גם הן אינן מצליחות לסווג לחלוטין את טיפוס ההומוטופיה שלו. נוסף על כך, מתברר שקשה מאוד לחשב אותן, אפילו למרחבים הפשוטים ביותר (כגון הספירות עצמן).
חבורות ההומולוגיה והקוהומולוגיה. לכל מרחב טופולוגי ניתן להתאים זוג סדרות של חבורות אבליות, המכונות חבורות ההומולוגיה והקוהומולוגיה של המרחב. יתר-על-כן, אם נחשוב על הפעולה של החבורות כחיבור, אזי ניתן להגדיר פעולה נוספת בין איברי החבורות, מעין כפל. באופן כזה מתקבל מבנה אלגברי עשיר של  חוג, התופש מידע רב אודות טיפוס ההומוטופיה של המרחב (אם כי שוב אינו מגדיר אותו לחלוטין). בניגוד לחבורות ההומוטופיה, מבנה זה הוא בדרך כלל יחסית קל לחישוב.
לא רק מיון

כוחם של הכלים האלגבריים אינו רק במיון מרחבים. למשל, ניתן להוכיח באמצעות הכלים שהזכרנו כי בתנאים מסוימים להעתקה ממרחב X לעצמו חייבת להיות נקודת שבת (משפט נקודת השבת של בראואר, משפט נקודת השבת של ליפשיץ על שם סולומון ליפשיץ).
משפט חשוב אחר הוא משפט בורסוק-אולם, שמסקנה ממנו היא שבכל רגע נתון יש זוג נקודות נגדיות על כדור-הארץ שבהן יש בדיוק אותה טמפרטורה ואותו לחץ ברומטרי.
תוצאה יפה אחרת גורסת שלא ניתן לסרק קיפוד. בשפה פורמלית, עבור n זוגי, כל שדה וקטורי רציף על  S^{n} מתאפס בנקודה אחת לפחות.
מטופולוגיה לאלגברה

אף על פי שלרוב האלגברה משרתת את הטופולוגיה, יש גם מספר תוצאות בכיוון ההפוך. כך למשל היינץ הופף הראה שאלגברות קיילי-דיקסון מממדים 1,2,4 ו-8 הן אלגברות החילוק היחידות ממימד סופי מעל  \mathbb {R} , וריינהולד בר ופרידריך לוי הוכיחו את משפט נילסן-שרייר באמצעות החבורה היסודית.
ראו גם

משפט הכדור השעיר
טצואו המורו

טצואו המורו (ביפנית: 葉室 鐵夫;‏ 7 בספטמבר 1917 – 30 באוקטובר 2005) היה שחיין יפני. אלוף אולימפי (ברלין 1936) ושיאן עולם במשחה ל-200 מטר חזה.
ביוגרפיה

המורו נולד וגדל בפוקואוקה.
ביוגרפיה > אלוף אולימפי

באולימפיאדת ברלין (1936) הוא זכה במדליית זהב, במשחה ל-200 מטר חזה בשיא אולימפי חדש של 2:41.5 דקות, לפני ארווין זיטס מגרמניה (2:42.9 דקות) וחברו לנבחרת רייזו קויקה (2:44.2 דקות). הוא שחה בסגנון "הישן" בניגוד לחלק מהמתחרים ששחו בסגנון "החדש", ידיים בסגנון פרפר.
בין השנים 1935–1940 הוא לא הפסיד במשחה ל-200 מטר חזה וזכה ב-10 תוארי אליפות יפן בסגנון החזה. הוא פרש משחייה תחרותית בשנת 1940 והתגייס לצבא.
לאחר מלחמת העולם השנייה עבד כעיתונאי ספורט בעיתון מייניצ'י שימבון (אנ').
חיים אישיים

אשתו של המורו היא אלופת עולם בשחייה למאסטרס.
תארים והישגים

במהלך הקריירה קבע המורו 2 שיאי עולם במשחים לחזה.
בשנת 1990 זכה המורו להיכנס להיכל התהילה הבינלאומי של השחייה.
הערות שוליים

↑  טצואו המורו, באתר היכל התהילה הבינלאומי בשחייה (באנגלית)
| --- | --- |
בקרת זהויות :  CiNii: DA10601969  ISNI: 0000 0003 7909 0258  NDL: 00006827  VIAF: 256839411   WorldCat (עם VIAF): 256839411
טכיקרדיה עלייתית רב-מוקדית

| --- | --- |
 תחום:  קרדיולוגיה 
 קישורים ומאגרי מידע
 eMedicine:  759135 
 
תרשים א.ק.ג. המציג טכיקרדיה עלייתית רב-מוקדית.
טכיקרדיה עלייתית רב-מוקדית (באנגלית: Multifocal atrial tachycardia, או MAT; לעיתים נקראת גם Chaotic atrial tachycardia‏) היא הפרעת קצב לב מסוג טכיקרדיה על חדרית, כלומר, טכיקרדיה ממקור הנמצא מעל לסיב ההולכה על שם היס. היא נפוצה בעיקר באנשים מבוגרים ומקושרת להחמרה במצב הנשימתי בעיקר אצל חולים הסובלים ממחלת ריאות חסימתית כרונית (COPD) או מגודש ריאתי בעקבות אי ספיקת לב.
פתופיזיולוגיה

באופן תקין, מקורו של הדחף החשמלי בלב האדם הוא בקשר הגת והפרוזדור, שמכונה גם הקוצב הראשי של הלב (SA node). קשר הגת והפרוזדור אחראי על יצירת דחף חשמלי שעובר בעליות הלב, מהן ממשיך אל קשר הפרוזדור והחדר וממנו אל חדרי הלב.
טכיקרדיה עלייתית רב-מוקדית היא שילוב של קצב לב מהיר מ-100 פעימות לדקה, יחד עם תופעה המכונה "קוצב עלייתי נודד" ("Wandering atrial pacemaker"‏ - "WAP") - מצב שבו מספר קבוצות תאים שונות הנמצאות בעליות, משתלטות על קצב הלב, ומייצרות בכל פעימה דחף חשמלי ממקור שונה. מצב של קוצב עלייתי נודד אך עם קצב לב איטי מ-100 פעימות לדקה, מכונה "קצב עלייתי רב-מוקדי" ("Multifocal atrial rhythm").
טכיקרדיה עלייתית רב-מוקדית מתבטאת בתרשים הא.ק.ג. בקצב לב מהיר מ-100 פעימות לדקה (לרוב 100–150 לדקה, במצבים מסוימים עשוי לעלות עד 250 לדקה), לא סדיר בצורה לא סדירה, המלווה בקיומם של לפחות שלושה גלי P שונים בצורתם באותו הליד. קומפלקס QRS יהיה לרוב צר ומרווחי P-R עשויים להיות שונים באורכם. השוני בצורתם של גלי ה-P מבטא את מקורו המשתנה של הדחף החשמלי המופק בעליות. בחלק מהמקרים עשויים להופיע שינויים נוספים בא.ק.ג., המקושרים למחלת ריאות חסימתית כרונית, בהם סימנים להיפרטרופיה של חדר ימין (הגדלת שכבת השריר של דופן חדר ימין), ציר לב ימני וחסם צרור הולכה ימני.
טכיקרדיה עלייתית רב-מוקדית מהווה לרוב מצב ביניים בין ריבוי פעימות עלייתיות מוקדמות (פעימות שמקורן הוא בעליות הלב אך לא בקוצב הראשי) לבין פרפור עליות.